മുഈനലി തങ്ങളുടെ വിമര്ശനം: ലീഗ് നേതൃത്വം കടുത്ത പ്രതിസന്ധിയില് കോഴിക്കോട്: മുസ്ലിം ലീഗ് അധ്യക്ഷന് പാണക്കാട് ഹൈദരലി തങ്ങളുടെ മകനും യൂത്ത്ലീഗ് ദേശീയ വൈസ് പ്രസിഡന്റുമായ മുഈനലി ശിഹാബ് തങ്ങള്, ലീഗ് ദേശീയ ജന. സെക്രട്ടറി പി.കെ. കുഞ്ഞാലിക്കുട്ടിക്കെതിരെ കടുത്ത വിമര്ശനം ഉന്നയിച്ച വിഷയത്തില് നേതൃത്വം കടുത്ത പ്രതിസന്ധിയില്. ലീഗിലെ സര്വ പ്രശ്നങ്ങളും പാണക്കാട് കുടുംബത്തിെന്റ തണലില് പരിഹരിക്കാറാണ് പതിവ്. എന്നാല്, തങ്ങള്കുടുംബത്തിലെ അംഗംതന്നെ ദേശീയ ജന. സെക്രട്ടറിക്കെതിരെ രംഗത്തുവന്നത് ഗുരുതര പ്രശ്നമാണ് പാര്ട്ടിയില് സൃഷ്ടിച്ചിരിക്കുന്നത്. പ്രശ്നം ചര്ച്ചചെയ്യാന് ശനിയാഴ്ച മലപ്പുറത്ത് നേതൃയോഗം ചേരാനിരിക്കെ, മുഈനലിക്കെതിരെ എന്ത് നടപടി സ്വീകരിക്കുമെന്ന വിഷയത്തില് നേതാക്കള്ക്കിടയില് ഭിന്നതയുണ്ട്.അച്ചടക്ക നടപടിയെന്ന നിലയില് യൂത്ത്ലീഗ് ഭാരവാഹി സ്ഥാനത്തുനിന്ന് മാറ്റിനിര്ത്താനാണ് ആലോചന. ഇതിന് ലീഗ് അധ്യക്ഷന് കൂടിയായ ഹൈദരലി തങ്ങളുടെ അനുമതി ആവശ്യമാണ്. ലീഗ് ജില്ല പ്രസിഡന്റ് സാദിഖലി തങ്ങളാണ് ഇതിനായി ഇടപെടുന്നത്. കടുത്ത നടപടി ഉണ്ടായാല് അത് പാണക്കാട് കുടുംബത്തിലടക്കം അനുരണനങ്ങള് സൃഷ്ടിക്കുമെന്ന ആശങ്കയും നേതൃത്വത്തിനുണ്ട്. മുസ്ലിം ലീഗ് ആസ്ഥാനത്ത് നടന്ന വാര്ത്തസമ്മേളനത്തില് കയറി മുഈനലി തങ്ങളെ ഭീഷണിപ്പെടുത്തുകയും തെറിവിളിക്കുകയും ചെയ്ത പാര്ട്ടി പ്രവര്ത്തകന് റാഫി പുതിയ കടവിനെതിരെയും നടപടി ഉണ്ടാകും. ഹൈദരലി തങ്ങളുടെ മകനെ ലീഗ് ആസ്ഥാനത്ത് കയറി ഭീഷണിപ്പെടുത്തിയിട്ടും നേതൃത്വം പ്രതികരിക്കാത്തതിനെതിരെയും വിമര്ശനമുണ്ട്. മുഈനലിയുടെ വാദം തള്ളി നേരത്തേ ജന. സെക്രട്ടറി പി.എം.എ സലാം രംഗത്തുവന്നിരുന്നു. അതേസമയം, വ്യാഴാഴ്ച നടന്ന വാര്ത്തസമ്മേളനവും തുടര് സംഭവങ്ങളും പാര്ട്ടിയിലെ ഇരു വിഭാഗത്തിെന്റയും ആസൂത്രിത നീക്കമാണെന്ന് ചൂണ്ടിക്കാണിക്കപ്പെടുന്നു. ചന്ദ്രികയുടെ കാര്യങ്ങള് പത്രവുമായി ബന്ധപ്പെട്ടവരോ പാര്ട്ടിയുടെ ഉത്തരവാദപ്പെട്ടവരോ പറയേണ്ടതാണെന്നും അഭിഭാഷകനായ മുഹമ്മദ് ഷായെ ചുമതലപ്പെടുത്തിയത് അനുചിതമാണെന്നുമാണ് ഒരുവിഭാഗം നേതാക്കളുടെ വാദം. കുഞ്ഞാലിക്കുട്ടി ഒഴികെ ചന്ദ്രിക ഡയറക്ടര് ബോര്ഡ് അംഗങ്ങള് ഇൗ വാര്ത്തസമ്മേളനം അറിഞ്ഞിരുന്നില്ലത്രെ. മുഹമ്മദ്ഷായും മുഈനലിയും ഒരുമിച്ചാണ് വാര്ത്തസമ്മേളനത്തിലേക്ക് വന്നത്. മുഈനലിയെ മുഹമ്മദ് ഷാ പരിചയപ്പെടുത്തുകയും ചെയ്തു. എന്നാല്, ചന്ദ്രിക യൂനിറ്റ് ചെയര്മാനും ലീഗ് ജില്ല പ്രസിഡന്റുമായ ഉമ്മര് പാണ്ടികശാലയെയാണ് ഷാക്കൊപ്പം പങ്കെടുക്കാന് ചുമതലപ്പെടുത്തിയതെന്നാണ് വിവരം. ഇതറിഞ്ഞ് മറുവിഭാഗം ആസൂത്രിത നീക്കത്തിലൂടെ മുഈനലി തങ്ങളെ പ ങ്കെടുപ്പിക്കുകയായിരുന്നു. മുഹമ്മദ് ഷായുടെ വാദങ്ങളെ പൊളിച്ചടുക്കും വിധം സാമ്ബത്തിക പ്രശ്നങ്ങളുടെ ഉത്തരവാദിത്തം മുഴുവന് കുഞ്ഞാലിക്കുട്ടിയുടെ തലയിലിട്ട് മുഈനലി ദൗത്യം നിര്വഹിക്കുകയും ചെയ്തു. ചന്ദ്രികയുടെ പ്രശ്നങ്ങള് പരിഹരിക്കാന് ഹൈദരലി തങ്ങള്, തന്നെ ചുമതലപ്പെടുത്തിയിരുന്നതായി മുഈനലി വ്യക്തമാക്കി. ഇതിെന്റ അടിസ് ഥാനത്തിലാണ് വാര്ത്തസമ്മേളനത്തില് പങ്കെടുത്തതെന്നാണ് മുഈനലിയും കുഞ്ഞാലിക്കുട്ടി വിരുദ്ധ വിഭാഗവും ന്യായീകരിക്കുന്നത്. ഇതിന് തെളിവായി മുഈനലിയെ ചുമതലപ്പെടുത്തിയ ഹൈദരലി തങ്ങളുടെ കത്തും പുറത്തുവന്നിട്ടുണ്ട്.ചന്ദ്രികയിലെ പ്രശ്നങ്ങള് പരിഹരിക്കാന് മുഈനലി തങ്ങളെ ചുമതലപ്പെടുത്തിയുള്ള ഹൈദരലി തങ്ങളുടെതായി പുറത്തുവന്ന കത്ത്അതിനിടെ, മുഈനലി വാര്ത്തസമ്മേളനത്തില് പങ്കെടുത്ത വിവരമറിഞ്ഞ് കൂടുതല് വെളിപ്പെടുത്തലുണ്ടാകുന്നത് തടയാനാണ് കുഞ്ഞാലിക്കുട്ടി പക്ഷം നേരത്തേതന്നെ നിരവധി കേസുകളില് അകപ്പെട്ട പ്രവര്ത്തകനെ പറഞ്ഞുവിട്ടതെന്ന് മറുവിഭാഗം ആരോപിക്കുന്നു.